ভারত-চিন যৌথভাবে তিনটে ছবি তৈরি করবে, চুক্তি হয়েছিল এমনটাই। যার প্রথমটাই সাড়া ফেলে দিয়েছে চিনা বক্স অফিসে।
‘কুং ফু যোগা’ ভারতেরও আগে মুক্তি পেয়েছিল চিনে। প্রথম সপ্তাহ পেরোতে না পেরোতেই সে দেশে ৯৪৩ কোটি টাকার ব্যবসা করে ফেলেছে ছবি! একই সঙ্গে মুক্তি পাওয়া আরও দু’টো ফ্যান্টাসি অ্যাডভেঞ্চার ফিল্ম তেমন পাত্তা পায়নি ‘কুং ফু যোগা’র পাশে। জ্যাকি চ্যানের পাশাপাশি সোনু সুদ, দিশা পটনির মতো ভারতীয় তারকায় মজেছেন চিনা দর্শক। যদিও এ দেশে তেমন ভাল ব্যবসা করছে না ছবি। ‘রইস’ কিংবা ‘কাবিল’এর পাশে ‘কুং ফু যোগা’ নেহাতই ফিকে। গত শুক্রবার মুক্তি পাওয়ার পর এখনও পর্যন্ত এ দেশে প্রায় ২৫ কোটি টাকার ব্যবসা করতে পেরেছে ছবি।